1. ΝΟΜΟΘΕΤ. ΔΙΑΤΑΓΜΑ της 13/13 Νοεμ. 1927 Περί κυρώσεως του από 13 Σεπτ. 1925 Ν.Δ./τος περί καθορισμού τρόπου συμμετοχής Συνεταιρισμών εις δημοσίους συναγωνισμούς προς εκτέλεσιν έργων ή προμήθειαν ειδών του δημοσίου κλπ. Κυρούμεν το από 13 Σεπτ. 1925 Ν.Δ/γμα περί καθορισμού τρόπου συμμετοχής συνεταιρισμών εις δημοσίους συναγωνισμούς προς εκτέλεσιν έργων ή προμήθειαν ειδών του δημοσίου κλπ., έχον ούτω: ΄Αρθρ.1.-Πας συνεταιρισμός συμμετέχων εις δημόσιον διαγωνισμόν προς εκτέλεσιν έργων ή προμήθειαν ειδών του δημοσίου, ίνα τύχη των ευεργετημάτων του άρθρ. 89 του ν. 602, δέον να εκπληροί τους εξής όρους: Α)Να καταθέση αντί εγγυητικού γραμματίου: 1)Bεβαίωσιν εκδιδομένην ατελώς παρά του εποπτεύοντος τον συνεταιρισμόν υπουργείου, εν τη οποία θα πιστοποιήται ότι: α)Ο συνεταιρισμός έχει συμμορφωθή εγκαίρως προς τας διατάξεις του άρθρ. 35 παρ. 1-2 του ν. 602. β)Αποτελείται ανεξαιρέτως από πρόσωπα επαγγελματικής ειδικότητος, της απαιτουμένης δια την εκτέλεσιν της αναλαμβανομένης εργασίας, ήτοι προκειμένου π.χ. περί οικοδομικών έργων να αποτελήται εκ μηχανικών, εργολάβων, αρχιτεκτόνων, ξυλουργών κλπ. γ)Η ευθύνη των συνεταίρων, λογιζομένη μόνον εις τριπλάσιον του μετοχικού και αποθεματικού κεφαλαίου, ανέρχεται τουλάχιστον εις το ποσόν της υπό της διακηρύξεως απαιτουμένης εγγυήσεως. 2)Ονομαστικόν κατάλογον των μελών περιέχοντα τας διευθύνσεις και την επαγγελματικήν ειδικότητα αυτών, υπογεγραμμένον παρά του διοικητικού συμβουλίου, ούτινος τα μέλη υπέχουσι προσωπικώς την ευθύνην της ακριβείας των εν τω καταλόγω δηλουμένων. 3)Υπεύθυνον δήλωσιν της διοικήσεως του συνεταιρισμού ότι ούτος δεν έχει υπό κατασκευήν ή οπωσδήποτε άλλως εκκρεμή ετέραν εργασίαν του δημοσίου, δήμων και κοινοτήτων, κατόπιν συμβάσεως, ην συνήψεν επωφεληθείς των ευεργετημάτων του άρθρ. 89 του ν. 602. Αν δεν υπάρχη ετέρα εργασία εκκρεμής, δέον να συνυποβάλληται αντίγραφον της συμβάσεως εργολαβίας. 4)Βεβαίωσιν εκδιδομένην ατελώς παρά του οικείου ειρηνοδίκου και πιστοποιούσαν ότι ο συνεταιρισμός έχει συμμορφωθή εγκαίρως προς τας διατάξεις του άρθρ. 35 παρ. 1-3 του ν. 602. Β)Ο αριθμός των συνεταίρων να είναι επαρκής, ώστε να εξασφαλίζηται δια της προσωπικής εργασίας τούτων η εκτέλεσις της αναλαμβανομένης εργασίας εντός του υπό της διακηρύξεως οριζομένου χρόνου. Επιτρέπεται εξαιρετικώς δια τας εξαιρετικής εκτάσεως εργασίας η πρόσληψις παρά του συνεταιρισμού μόνον εργατών μέχρι του 1/3 των συνεταίρων. Εν περιπτώσει καθ’ ην ο συνεταιρισμός έχει ήδη και ετέραν εργασίαν του δημοσίου, δήμων ή κοινοτήτων εκκρεμή συνυπολογίζονται δια τον ως άνω προσδιορισμόν της ποσότητος της δυναμένης να παραχθή εργασίας αι εκκρεμούσαι υποχρεώσεις του συνεταιρισμού. Το κατά το εδάφ. 3 της α΄ παραγράφου αντί εγγυήσεως υπολογιζόμενον ποσόν ευθύνης των συνεταίρων δέον να επαρκή προς κάλυψιν των εκ της νέας εργολαβίας ευθυνών, μετά την αφαίρεσιν του διατεθέντος ήδη προς κάλυψιν εγγυήσεως ανειλημμένης και εκκρεμούσης εργολαβίας. Απαγορεύεται η υφ’ οιανδήποτε μορφήν εκχώρησις εις τρίτους του συνόλου ή τμήματος της αναληφθείσης υπό του συνεταιρισμού εργασίας. ΄Αρθρ.2.-Εν περιπτώσει παραβιάσεως όρου τινός της εργολαβικής συμβάσεως συνεπαγομένης την υπέρ του δημοσίου κατάπτωσιν της εγγυήσεως ή την επιβολήν προστίμου συμφώνως προς την σύμβασιν την συναφθείσαν μεταξύ δημοσίου και συνεταιρισμού, επωφεληθέντος των κατ’ άρθρ. 89 του ν. 602 ευεργετημάτων, γίνεται η είσπραξις του καταλογισθέντος ποσού εκ της περιουσίας του συνεταιρισμού, επικουρικώς δε επιδιώκεται η είσπραξις και εκ της ατομικής περιουσίας των συνεταίρων, αναλόγως των συνεταιρικών μερίδων εκάστου, συμφώνως προς τας περί εισπράξεως των δημοσίων εσόδων διατάξεις του λογιστικού νόμου. Σελ. 189 .507. Συμμετοχή Συνεταιρισμών σε προμήθειες Δημοσίου 14.Γ .γ.1 ΄Αρθρ.3.-Αι αμφισβητήσεις περί την πλήρωσιν του   όρου    της    παρ.    β΄   του   άρθρ.  1     λύονται κατά πρώτον βαθμόν υπό της επί της δημοπρασίας επιτροπής. Η απόφασις όμως ταύτης εκκαλείται εντός 24 ωρών δι’ ενστάσεως επιδιδομένης προς την επί της δημοπρασίας επιτροπήν και συγχρόνου αναφοράς του ενδιαφερομένου συνεταιρισμού προς το εποπτεύον αυτόν υπουργείον, παραδιδομένης επί αποδείξει εις το ταχυδρομείον, εφ’ όσον πρόκειται περί συναγωνισμού ενεργουμένου εντός της πρωτευούσης. Εις την αναφοράν συνάπτεται και γραμμάτιον παρακαταθήκης δραχ. 75, ίνα χρησιμεύση ως αμοιβή, διανεμομένη μεταξύ των μελών της εκδικαζούσης την ένστασιν επιτροπής. Την ένστασιν ταύτην εκδικάζει οριστικώς εντός τριών ημερών από της διαβιβάσεως επιτροπή αποτελουμένη εξ ενός αντιπροσώπου του προκηρύσσοντος την δημοπρασίαν υπουργείου, ενός αντιπροσώπου του υπουργείου, εις ο υπάγεται ο συνεταιρισμός, και ενός πρωτοδίκου ως προέδρου. Τα μέλη της επιτροπής ορίζονται κατ’ έτος επιμελεία του εποπτεύοντος τους συνεταιρισμούς υπουργείου, τα μεν δύο πρώτα δια πράξεως των αρμοδίων υπουργών, το δε τελευταίον παρά του προέδρου των εν Αθήναις πρωτοδικών. ΄Αμα τω διορισμώ των μελών της επιτροπής κοινοποιούνται τα ονόματα των διορισθέντων παρά του εποπτεύοντος υπουργείου προς τα λοιπά υπουργεία. ΄Αρθρ.4.-Η κατά το προηγούμενον άρθρον επιτροπή εκδικάζει πάσαν καταγγελίαν ότι εις συνεταιρισμόν αναλαβόντα ήδη δυνάμει των υπέρ των συνεταιρισμών ευεργετικών διατάξεων του άρθρ. 89 του ν. 602 την εκτέλεσιν εργασίας του δημοσίου, των δήμων ή κοινοτήτων συμμετέχουσι πρόσωπα επαγγελματικής ειδικότητος ασχέτου προς την αναληφθείσαν. Η καταγγελία υποβάλλεται ατελώς υπό παντός ενδιαφερομένου εις το εδιαφερόμενον δια την εκτέλεσιν της εργασίας και εις το εποπεύον υπουργείον, εκδικάζεται δε εντός μηνός από της παραπομπής εις την επιτροπήν. Η επιτροπή μετά κλήτευσιν του τε καταγγέλλοντος και του καταγγελλομένου προβαίνει εις την εκδίκασιν της καταγγελίας, επιδιώκουσα την εξεύρεσιν της αλήθειας δια παντός προσφόρου κατά την κρίσιν της αποδεικτικού μέσου, δυναμένη να ενεργήση δια του δικαστικού αυτής μέλους ενόρκους προανακρίσεις και να επιβάλη όρκους εις καλουμένους μάρτυρας, υπέχοντας υποχρέωσιν μαρτυρίας κατά τας διατάξεις της Ποινικής Δικονομίας. Αν η καταγγελία ευρεθή βάσιμος, η επιτροπή κηρύσσει την διάλυσιν του συνεταιρισμού, ήτις λογίζεται συντετελεσμένη από της κοινοποιήσεως  Σελ. 190 της αποφάσεως. Η περιουσία του ούτω διαλυομένου συνεταιρισμού περιέρχεται ως σύνολον δικαιωμάτων και υποχρεώσεων, κατ’ απόφασιν της επιτροπής, εις έτερον συνεταιρισμόν, σκοπού ομοίου προς τον αναγραφόμενον εν τω καταστατικώ του διαλυθέντος και πληρούντα τους όρους του άρθρ. 1 παρ. Α΄ χωρίον β΄, εφ’ όσον ούτος αναλαμβάνει και την εκτέλεσιν της εργασίας, άλλως περιέρχεται εις το δημόσιον. Η κατά το άρθρον τούτο τιμωρία των συνεταίρων είναι ανεξάρτητος της ευθύνης του διοικητικού συμβουλίου δια την εν τω κατά το άρθρ.1 παρ. Α΄ εδάφ. 2 καταλόγω γενομένην ψευδή υπεύθυνον δήλωσιν της επαγγελματικής ειδικότητος των μελών του συνεταιρισμού. Η αυτή επίσης επιτροπή κατά την διαδικασίαν διατάσσει εναντίον συνεταίρου συμμετέχοντος εις πλείονας του ενός συνεταιρισμούς του αυτού κυρίου σκοπού ή εις δημοπρασίαν ως ιδιώτης εκ παραλλήλου προς τον συνεταιρισμόν: 1)απογραφήν και 2)κατάσχεσιν υπέρ του συνεταιρισμού πάσης συνεισφοράς και απολαυής από του συνεταιρισμού. Η αυτή επιτροπή κατά την αυτήν διαδικασίαν εκδικάζει την καταγγελίαν ότι η κατά το άρθρ. 1 παρ. Α΄ εδάφ. 3 δήλωσις είναι ψευδής. Εν τοιαύτη περιπτώσει επιβάλλονται αι υπό του εδάφ. 5 του παρόντος άρθρου καταγινωσκόμεναι ποιναί, αν συγκατατίθεται και το προκηρύξαν τον διαγωνισμόν υπουργείον, άλλως διατάσσεται: 1)διαγραφή των μελών του διοικητικού και εποπτικού συμβουλίου, και 2)κατάπτωσις των μερίδων και πάσης από του συνεταιρισμού απολαυής, υπέρ του συνεταιρισμού. Πάσα διάταξις αντικειμένη προς το παρόν  Ν. Δ/μα καταργείται. Το παρόν Ν.Δ/μα, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται προς κύρωσιν εις την εθνικήν συνέλευσιν. 